Plešina (vrch vo Vtáčniku)

Plešina () je vrch v pohorí Vtáčnik. Leží v hlavnom hrebeni nad obcou Kľak, približne  juhovýchodne od Novák. Je súčasťou Chránenej krajinnej oblasti Ponitrie.

 Poloha 
Nachádza sa juhozápadne od centrálnej, najvyššej časti pohoria, v geomorfologickom podcelku Vysoký Vtáčnik. Vrchol leží na hranici Trenčianskeho a Banskobystrického kraja a okresov Prievidza a Žarnovica. Na hrebeni sa stretávajú katastrálne územia obcí Horná Ves a Kľak. Vrcholom vedie značená Ponitrianska magistrála z Veľkého Poľa na Vtáčnik.

 Opis 
Tak ako Rúbaný vrch, aj Plešina je výrazne poznačená ťažbou dreva. Nevýrazný, sčasti hôľnatý pahorok tvorí predvrchol severnejšieho Rúbaného vrchu (), východe susedí Ostrovica (), južne Tatra () a severozápadne leží vrch Balatom ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Východné svahy hrebeňa odvodňujú prítoky riečky Kľak do Hrona, zo západných voda odteká Strateným potokom do Oslianskeho potoka v povodí Nitry. Najbližšími sídlami sú na východe ležiaci Kľak a Ostrý Grúň, na juhu Veľké Pole a na západe Horná Ves a Radobica. 

 Výhľady 
Rozsiahle odlesnené časti vrchu umožňujú obmedzené výhľady na široké okolie. Pozorovateľná je okolitá časť pohoria, no dobre vidieť aj Kremnické vrchy, Poľanu, Javorie, Štiavnické vrchy, Pohronský Inovec, Tribeč, Považský Inovec a Strážovské vrchy.

 Prístup 
 po  značke po hrebeni (Ponitrianska magistrála): 
 zo severovýchodu z Vtáčnika cez Kláštorskú skalu
 od juhu z Veľkého Poľa cez Tatru 
 po  značke cez Rúbaný vrch:
 z Oslian cez Buchlov
 z obce Ostrý Grúň

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žarnovica
Kategória:Kľak (okres Žarnovica)
Kategória:Horná Ves (okres Prievidza)